Peter A. Ruzicka

Peter Arne Ruzicka (født 16. april 1964) er en norsk bedriftsleder. Fra februar 2014 til mai 2019 var han konsernsjef i  Orkla.

Ruzicka var administrerende direktør i Hakon Gruppen fra 1995 til 2000 og ansvarlig for å etablere ICA i Baltikum. Han har senere ledet Aholds virksomhet i Tsjekkia og Slovakia og vært adm.dir for Jernia og Canica.

Ruzicka er utdannet handelsøkonom fra Oslo Handelshøyskole 1986-1989. Han tok en MBA samme sted i 1990.

I 2014 ble Ruzicka tildelt 4. klasse av den estiske Terra Mariana-korsets orden.

Etternavnet kommer fra Tsjekkia ettersom faren hans emigrerte til Norge fra Tsjekkia.

Referanser 

Norske bedriftsledere
Personer tilknyttet Orkla ASA
Terra Mariana-korsets orden
Fødsler i 1964